ምክርቤቱ የሃሰት ሪፖርት ለማስቀረት የስታትስቲክስ ኤጀንሲ አዋጅን አጸደቀ
የትግራይ ክልል ምክርቤት የሃሰት ሪፖት ለማስቀረት እንዲቻል  የስታትስቲክስ ኤጀንሲ ማቋቋሚያ አዋጅን አጽድቋል ፡፡የትግራይ ክልል ምክር ቤት ትናንት ከሰዓት በኋላ ያካሄደው አስቸኳይ ጉባኤ ሁለት አዋጆችንና ሁለት የቢሮ ኃላፊዎችን ሹመት በማጽደቅ ተጠናቋል።ምክር ቤቱ በክልሉ ቀደም ሲል በስፋት ይታይ የነበረውን የተዛባ የሃሰት  ለማስቀረት እንዲቻል  የስታትስቲክስ ኤጀንሲ ማቋቋሚያ አዋጅን አጽድቋል።እንዲሁም በክልሉና በአገር አቀፍ ደረጃ የሚነደፉ ፖሊሲዎችንና የሚሰጡ ውሳኔዎችን በጥናትና ምርምር ለመደገፍ የክልሉን የፖሊሲ ጥናትና ምርምር ኢንስቲትዩት ለማቋቋም የወጣውን አዋጅ በሙሉ  ድምጽ አጽድቆታል።በተጨማሪም የክልሉ ሲቪል ሰርቪስ ቢሮ ኃላፊ የነበሩት ወይዘሮ ኬሪያ ኢብራሒምና የምስራቃዊ ትግራይ ዞን አስተዳዳሪ የነበሩት ወይዘሮ የዓለም ጸጋይ ለሌላ ኃላፊነት ወደ ፌዴራል በመሔዳቸው አዳዲስ ተሿሚዎችን መድቧል።በዚህ መሰረትም ወይዘሮ ሰብለ ካሕሳይን በሲቪል ሰርቪስ ቢሮ ኃላፊነት እንዲሁም አቶ ሺሻይ መረሳን ደግሞ በምስራቃዊ ትግራይ ዞን አስተዳዳሪነት በመሾም ጉባኤው ተጠናቋል።በተያያዘም የትግራይ ብሄራዊ ክልላዊ መንግስት የግንቦት 20 በዓልን ምክንያት በማድረግ ለ2 ሺህ 206 የህግ ታራሚዎች ይቅርታ ማድረጉን ገልጿል።ከትግራይ ክልል የህዝብና የመንግስት ግንኙነት ቢሮ የተገኘው መረጃ እንደሚያመለክተው ከእስረኞቹ መካከል 54ቱ ሴቶች ናቸው ።ይቅርታው በሙስና ወንጀል፣ ሰዎችን በማፈን ያሰቃዩ፣ጭካኔ የተሞላበት ግድያ የተሳተፉን እንደማያካትት ነው የተመለከተው ፡፡